নাইজার নদী
নাইজার নদী (/ˈnaɪdʒər/ NY-jər; ফরাসি: (le) fleuve Niger, উচ্চারণ: [(lə) flœv niʒɛʁ]) পশ্চিম আফ্রিকার প্রধান নদী যা দৈর্ঘ্যে প্রায় ৪,১৮০ কিমি (২,৬০০ মা)। এর অববাহিকার আয়তন ২১,১৭,৭০০ কিমি২ (৮,১৭,৬০০ মা২)। নদীটির উৎস গিনির দক্ষিণ-পূর্বে অবস্থিত গিনি হাইল্যান্ডস। এটি মালি, নাইজারের মধ্য দিয়ে প্রবাহিত হয়ে বেনিনের সীমান্ত ঘেঁসে নাইজেরিয়াতে প্রবেশ করে। এরপর নাইজেরিয়ায় একটি বিশাল ব-দ্বীপের সৃষ্টি করে, যা নাইজার ব-দ্বীপ নামে পরিচিত, নদীটি গিনি উপসাগরের মাধ্যমে আটলান্টিক মহাসাগরে পতিত হয়।